Плугі даводзіцца пускаць у справу і па той прычыне, што невыкарыстоўваемыя землі адразу імкнецца захапіць злосны шкоднік — баршчэўнік. Дзе тэхніка не пройдзе, у насаджэннях і ля будынкаў змагаюцца з ім уручную. Дапамагаюць хімпрэпараты. Але справа гэта клопатная і, скажам так, не танная. Адна літровая бутэлечка каштуе 250 рублёў, хапае яе на 20-30 сотак зарасцяў. Яшчэ работніку патрэбен апырсквальнік, спецадзенне і сродкі асабістай абароны, не кажучы пра заробак. Такім чынам небяспечныя расліны выкаранялі ў Камянполлі, Янове. Проста вымушаны ісці далей.